**Sid Meier's Civilization VI** (yleisesti *Civilization VI* tai *Civilization 6*) on Firaxis Gamesin kehittämä ja 2K Gamesin julkaisema vuoropohjainen strategiapeli. Peli julkaistiin Windowsille 21. ja OS X:lle 24. lokakuuta 2016. Peli on myös julkaistu Linuxille, Nintendo Switchille, PlayStation 4:lle, Xbox Onelle ja Androidille.

*Civilization VI:stä* on julkaistu *Civilization*-pelisarjan 25-vuotisjuhlan kunniaksi 20 000 kappaleen keräilypainos, joka sisältää normaalin pelin lisäksi neljä *Civilization VI:n* julkaisun jälkeen ilmestyvää lisäsisältöpakettia, *Civilization Through the Years* -kirjan, pelin musiikin digitaalisena, Aztec Civilization Packin ja pelisarjan 25-vuotisjuhlan kunniaksi tehdyn juhlarahakokoelman. *Civilization VI* on virallisesti saatavilla 12 eri kielellä, mutta ei suomeksi. Peliin on kuitenkin saatavilla epävirallinen suomenkielinen käännös. Peliin on julkaistu kaksi suurempaa lisäosaa; *Civilization VI: Rise and Fall* ja *Civilization VI: Gathering Storm*, jotka julkaistiin helmikuussa 2018 ja 2019.

Pelaaminen
----------

*Civilization VI:ssä* pelaaja valitsee yhden lukuisista eri sivilisaatiosta joilla on jokaisella oma johtajansa. Sivilisaatiot ja johtajat perustuvat oikeisiin historiallisiin kansoihin ja johtajiin, ja niillä on jokaisella omat piirteensä. Sivilisaation valinalla on merkitystä, sillä jokaisen yksilölliset piirteet tukevat joitakin neljästä voittotavasta: sodankäynti, tiede, uskonto ja kulttuuri. Sodankäynnillä voittamiseen vaaditaan että pelaaja valloittaa jokaisen vastustajan pääkaupungin ja uskonnolla voittamiseen pelaajan täytyy levittää uskontoaan niin että se on jokaisen sivilisaation enemmistöuskonto. Ensimmäinen pelaaja joka valloittaa Marsin saavuttaa tiedevoiton ja pelaaja joka houkuttaa ulkomaisia turisteja enemmän kuin sillä on kotimaisia turisteja, saa kulttuurivoiton. Sarjan edellisistä peleistä poiketen, siinä ei ole diplomatiavoittoa, mutta *Gathering Storm-*lisäosassa pelin voi voittaa keräämällä diplomatiapisteitä. 

Pelaaja saa aluksi soturin sekä uudisasukkaan, jolla pelaajan tulee perustaa valtakuntansa pääkaupunki. Pääkaupunki on elintärkeä pelissä selviytymisen kannalta, ja sen menettäminen tarkoittaa käytännössä pelin päättymistä vaikkakin sen voi sodan kautta vallata takaisin itselleen. Näiden avulla lähdetään kehittämään omaa sivilisaatiota. Uudisasukkailla (*settler*) voi vallata itselleen uusia alueita kartalta. Kertakäyttöisen uudisasukkaan aktivoiminen perustaa uuden kaupungin, joka oletuksena nimetään kyseisen sivilisaation historiallisten kaupunkien mukaan, tai pelaaja voi nimetä kaupungin itse. Muiden sivilisaatioiden kanssa voi sotia ja käydä kauppaa. Pelin kartta on jaettu kuusikulmion muotoisiin alueisiin, joita kutsutaan heksoiksi. Pelaajan näkyvyys on rajattua siten, että pelaaja näkee vain tutkimansa alueen.

*Civilization VI* on vuoropohjainen strategiapeli, eli jokainen pelaaja toimii vuorollaan. Jokainen kaupunki voi tuottaa kerrallaan yhtä rakennusta, kaupunginosaa, yksikköä tai ihmettä. Kaupungin tuottavuus vaikuttaa siihen, kuinka monta vuoroa kunkin asian valmistamiseen kuluu. Yksikkö, esimerkiksi soturi, jousiampuja tai rakentaja voi liikkua vuoron aikana tälle määrättyjen liikkumispisteiden mukaisesti. Esimerkiksi ratsu-yksiköt ovat nopeampia kuin katapultit. Maasto vaikuttaa etenemisnopeuteen: metsä- ja vuoristoheksat kuluttavat enemmän liikkumispisteitä, kun taas tasanko jolle on rakennettu tie, on nopeakulkuista. Teitä ei voi rakentaa itse vaan ne syntyvät kauppareittien myötä. 

Uutuutena *Civilization VI:ssä* monille rakennuksille tulee rakentaa aluksi oma kaupunginosa, joka vie tilaa muulta kaupungin kehittämiseltä. Jotkin alueet saavat lisätehoa viereisistä heksoista, kun ne sijoittaa oikein. Esimerkiksi työmaa-alue tuottaa normaalia enemmän louhoksen vieressä. Ihmeet vievät *Civilization VI:ssä* oman heksan, ja jotkin ihmeet täytyy sijoittaa tietynlaiseen paikkaan. Aiemmista osista poiketen, samassa heksassa ei voi olla useampia samanlaisia yksiköitä. Esimerkiksi kaksi soturi-yksikköä eivät mahdu samaan heksaan, mutta soturin voi yhdistää uudisasukkaaseen, jolloin ne muodostavat yhdessä saattueen.

Uutena ominaisuutena esiteltiin myös aiemman teknologiapuun lisäksi kulttuuripuu (*civics tree*) joka auttaa kulttuurivoiton tavoittelussa.

Lisäosa *Rise and Fall* tuo peliin oman lisähaasteensa, kun pelaajan täytyy pitää huolta siitä että kaupungit pysyvät uskollisina. Lisäksi kaupunkeihin voidaan asettaa kuvernööri, joka voi tuoda pelaajalle etuja. *Gathering Storm* tuo mukaan luonnonmullistukset kuten tulvat ja tulivuorenpurkaukset, ja pelaajan täytyy ottaa ilmastonmuutos huomioon valinnoissaan.

Musiikki
--------

*Civilization VI:n* tunnuskappale on Christopher Tinin säveltämä *Sogno di Volare*. Jokaiselle pelin 19 sivilisaatiolle on neljä kappaletta, jotka kuvastavat sivilisaatioiden sen hetkistä aikakautta.

Vastaanotot
-----------

*Civilization VI* saavutti hyvän vastaanoton. Arvosteluja keräävässä Metacriticissä sen arvostelun keskiarvo on 88 / 100.

### Arvostelut

*Civilization VI* sai monissa arvosteluissa kehuja sarjan vahvuuksien säilyttämisestä ja hyvistä uudistuksista.

Domen arvostelija Miikka Lehtonen kehui arvostelussaan *Civilization VI:n* pelisarjan aiemmista osista kehittynyttä tekoälyä, uudelleenpeluuarvoa ja pelaajan valintojen mukaan muuttuvaa musiikkia. Arvostelussa kuitenkin moitittaan peliä sekavasta käyttöliittymästä.

Gamereactorin arvostelussa kehuttiin *Civilization VI:n* sivilisaatioiden ja kaupunkien erilaisuutta ja moitittiin peliä sen epäinformatiivisesta käyttöliittymästä ja siitä, ettei teitä voi enää luoda itse.

### Palkinnot

*Civilization VI* voitti vuoden 2016 E3-messujen Game Critics Awards -palkintogaalassa parhaan PC-pelin ja parhaan strategiapelin sarjat.

Peli on voittanut DICE Awards -palkinnon kategoriassa *Vuoden strategia/simulaatiopeli (Strategy/Simulation Game of the Year)* sekä The Game Awards -palkinnon kategoriassa *Best Strategy Game*.

Lähteet
-------

1. 1 2 3 4 5 6 7 8 9  Sid Meier’s Civilization® VI *Steam*. Viitattu 30.10.2016.
2. 1 2  Grönholm, Tuukka: Civilization VI paljastettiin julkaisupäivän kera *Pelit*.  12.5.2016. Viitattu 5.11.2016.
3. 1 2 3  Sid Meier's Civilization VI PC *Metacritic*. Viitattu 03.09.2023. (englanniksi)
4. 1 2  Saarenoja, Panu: Uutinen: Tältä näyttävät Civilization VI:n laitevaatimukset *Pelaaja*.  23.9.2016. Viitattu 1.11.2016.
5. ↑  Rajala, Arttu: Civilization VI ilmestyy perjantaina - katso aikakaudet läpileikkaava julkaisutraileri! *Gamereactor Suomi*.  18.10.2016. Viitattu 1.11.2016.
6. ↑  Sid Meier’s Civilization® VI: ‘Spring 2017 Update’ is Live on Mac and Linux Steam! *steamcommunity.com*. Viitattu 20.5.2017.
7. ↑  Sid Meier’s Civilization VI (Nintendo Switch) *pelaaja.fi*.  3.2.2019. Viitattu 28.12.2020.
8. ↑  Civilization® VI – The Official Site | News | Civilization VI Available Now on Android; Download Now in Google Play Store *Civilization® VI – The Official Site | News | Civilization VI Available Now on Android; Download Now in Google Play Store*. Viitattu 28.12.2020. (englanniksi)
9. ↑  Civilization® VI – The Official Site | News | Establish Your Empire in Civilization VI, Available Now on PlayStation 4 and Xbox One *Civilization® VI – The Official Site | News | Establish Your Empire in Civilization VI, Available Now on PlayStation 4 and Xbox One*. Viitattu 28.12.2020. (englanniksi)
10. ↑  Moilanen, Jukka: Uutinen: Civilization VI -keräilyversio juhlistaa sarjan 25-vuotista historiaa *Pelaaja*.  25.8.2016. Viitattu 5.11.2016.
11. ↑  Pärssinen, Manu: Civilizationin 25-vuotista taivalta juhlistetaan juhlapaketilla *V2.fi*.  25.8.2016. Viitattu 5.11.2016.
12. ↑  Merri/civ6suomeksi *GitHub*. Viitattu 5.11.2016.
13. ↑  Sid Meier's Civilization viralliset sivut *civilization.com*.
14. 1 2 3 4 5 6 7 8 9 10  Tissari, Petro Miikkael: Civilization VI Arvio *Gamereactor Suomi*.  27.10.2016. Viitattu 1.11.2016.
15. 1 2  Ahlström, Ria: Maailmanvalloitusklassikon uusin evoluutio – katsauksessa Civilization VI *Tilt*.  21.10.2016. Viitattu 5.11.2016.
16. ↑  Hujanen, Miikka: Civilization VI on kuin vanha karjalaismummo *Digitoday*.  5.11.2016. Viitattu 5.11.2016.
17. ↑  Civilization® VI – The Official Site | News | Civilization VI: Rise and Fall is NOW AVAILABLE *Civilization® VI – The Official Site | News | Civilization VI: Rise and Fall is NOW AVAILABLE*. Viitattu 28.12.2020. (englanniksi)
18. ↑  Civilization® VI – The Official Site | News | Civilization VI: Gathering Storm Available Now *Civilization® VI – The Official Site | News | Civilization VI: Gathering Storm Available Now*. Viitattu 28.12.2020. (englanniksi)
19. 1 2  Saarenoja, Panu: Uutinen: Civilization VI:sta julkaistiin puolentoista tunnin musiikkimaistiainen – kuuntele tästä *Pelaaja*.  22.10.2016. Viitattu 5.11.2016.
20. ↑  Sid Meier's Civilization VI *Game Rankings*. Viitattu 5.11.2016. (englanniksi)
21. ↑  Reeves, Ben: So Many Countries, So Many Customizations - Civilization VI - PC *Game Informer*.  25.10.2016. Viitattu 1.11.2016. (englanniksi)
22. ↑  Leack, Jonathan: Sid Meier's Civilization VI Review *Game Revolution*.  26.10.2016. Viitattu 1.11.2016. (englanniksi)
23. ↑  Butterworth, Scott: Sid Meier's Civilization VI Review *GameSpot*.  24.10.2016. Viitattu 1.11.2016. (englanniksi)
24. ↑  Stapleton, Dan: Sid Meier's Civilization VI Review *IGN*.  26.10.2016. Viitattu 1.11.2016. (englanniksi)
25. ↑  Hafer, T.J.: Civilization 6 review *PC Gamer*.  20.10.2016. Viitattu 1.11.2016. (englanniksi)
26. ↑  Moilanen, Jukka: Sid Meier's Civilization VI *Pelaaja*.  4.11.2016. Viitattu 5.11.2016.
27. 1 2 3 4  Lehtonen, Miikka: Civilization VI saattaa olla sarjan historian paras peli (PC) *Dome.fi*.  25.10.2016. Viitattu 1.11.2016.
28. ↑  Harman, Stace: Civilization 6 review *Eurogamer*.  25.10.2016. Viitattu 5.11.2016. (englanniksi)
29. ↑  Pereira, Chris: Here Are E3 2016's Game Critics Award Winners *GameSpot*.  5.7.2016. Viitattu 1.11.2016. (englanniksi)

Aiheesta muualla
----------------

* *Sid Meier's Civilization VI* MobyGamesissa (englanniksi)
* Verkkosivut (englanniksi)
* Civilization Wiki – Civilization VI (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| * n
* k
* m
Sid Meier’s *Civilization* |
| --- |
|  |
| Viralliset | 
* Civilization
* II
	+ Conflicts in Civilization
	+ Test of Time
* III
	+ Play the World
	+ Conquests
* IV
	+ Warlords
	+ Beyond the Sword
	+ Colonization
* Revolution
* V
	+ Gods & Kings
	+ Brave New World
* World
* Revolution 2
* Beyond Earth
	+ Rising Tide
* VI
	+ Rise and Fall
	+ Gathering Storm
* VII

 |
|  |
| Epäviralliset pelit | 
* Civilization: Call to Power
* Call to Power II

 |
|  |
| Liittyvät pelit | 
* Sid Meier’s Colonization
* Sid Meier’s Alpha Centauri
	+ Alien Crossfire
* Civilization IV: Colonization

 |

 |